મુંબઈમાં આતંકવાદી હુમલા પછી રાજ્યના મહત્વનાં શહેરોમાં ક્લોઝ્ડ સર્કિટ ટીવી (સીસીટીવી) કૅમેરા બેસાડવાના રાજ્ય સરકારના નિર્ણય પછી થાણે મહાનગરપાલિકાએ પણ થાણેનાં મહત્વનાં સ્થળો પર સીસીટીવી કૅમેરા બેસાડવા માટેનો નિર્ણય લીધો હતો, જેમાં થાણે રેલવેસ્ટેશન, રેલવેબ્રિજ તેમ જ સ્ટેશનની આજુબાજુના વિસ્તારમાં કેમેરા બેસાડી અહીં થતી ગેરકાયદે પ્રવૃત્તિ, અતિક્રમણ પર નજર રાખી શકાય એ એક આશય પણ હતો. આ માટે જુલાઈ મહિનામાં થયેલી થાણે મહાનગરપાલિકાની સામાન્ય સભામાં પ્રસ્તાવ મૂકવામાં આવ્યો હતો, જે મંજૂર થયો હતો અને તેના માટે ખાસ પાંચ કરોડ રૂપિયાની જોગવાઈ પણ કરવામાં આવી હતી, પણ હજી સુધી મહાનગરપાલિકા તરફથી કોઈ પગલાં લેવામાં આવ્યાં નથી.